Albano aintzira

Albano aintzira, (latinez: Albanus lacus edo italieraz: Lago Albano) edo Castel Gandolfoko aintzira (italieraz: Lago di Castel Gandolfo) sumendi jatorria duen aintzira txikia da, Erromatik 20 kilometrotara, Castel Gandolfo udalerrian dagoena. 3,5 km-ko luzera eta 2,5 km-ko zabalera, 10 km-ko ertza eta, gehienez, 170 metroko sakonera ditu. Itxura obalatua du. Albano mendietako maar bat da. Ertzeetan zenbait monumentu ditu: Castel Gandolfo, Aita Santuaren udako egoitza, eta lur azpiko ubide bat. Alba Longa latinoen hiria bere ertzetan ere bazegoen. Erromako Olinpiar Jokoen egoitzetako bat izan zen. Erreferentziak Kanpo estekak